จับตาตลาดจีนเปิด กดเงินบาทอ่อนค่า
จับตาค่าเงินบาทสัปดาห์หน้าอ่อนค่าลงอีกครั้ง หลังจากตลาดเงินจีนเปิดทำการหลังตรุษจีน
14 ก.พ. 2559

จับตาค่าเงินบาทสัปดาห์หน้าอ่อนค่าลงอีกครั้ง หลังจากตลาดเงินจีนเปิดทำการหลังตรุษจีน
ธนาคารกสิกรไทย คาดว่าค่าเงินบาทในสัปดาห์หน้าจะเคลื่อนไหวที่ 35.40-35.70 บาท/เหรียญสหรัฐ มีแนวโน้มอ่อนค่าลงจากสัปดาห์ที่ผ่านมา ที่เงินบาทปรับตัวแข็งค่าขึ้นมากที่สุดในรอบ 4 เดือน ที่ 35.42 บาท/เหรียญสหรัฐ จากแรงซื้อสุทธิพันธบัตรไทยของนักลงทุนต่างชาติและแรงขายเงินเหรียญสหรัฐ ซึ่งบางส่วนอาจมาจากกลุ่มผู้ค้าทองคำ
ทั้งนี้ ค่าเงินอาจอ่อนค่าลงจากปัจจัยการกลับมาเปิดทำการอีกครั้งของตลาดการเงินจีน หลังจากวันหยุดช่วงเทศกาลตรุษจีน ข้อมูลเศรษฐกิจจีนในเดือน ม.ค.-รวมถึงข้อมูลเศรษฐกิจสหรัฐ ได้แก่ ดัชนีตลาดที่อยู่อาศัย ดัชนีกิจกรรมการผลิตของเฟดสาขานิวยอร์กและฟิลาเดลเฟียเดือน ก.พ. ข้อมูลการเริ่มสร้างบ้าน/การอนุญาตก่อสร้าง ดัชนีราคาผู้ผลิต ดัชนีราคาผู้บริโภค การผลิตภาคอุตสาหกรรมเดือน ม.ค. และข้อมูลเงินทุนไหลเข้าสุทธิเดือน ธ.ค. และการที่ธนาคารแห่งประเทศไทย ระบุว่า จะดูแลเงินบาทรยะสั้นไม่ให้ผันผวน